Charles Kuen Kao

Charles Kuen Kao (CBE) (高錕; * 4. November 1933 in Shanghai; † 23. September 2018 in Sha Tin, Hongkong) weer en US-amerikaansch-britischDer Nobelpreis für Physik 2009 Presseerklärung van' 6. Oktober 2009, afropen an' 10. Oktober 2012 (engelsch) Physiker vun chineesch Herkunft. He is en Pionier in den Beriek vun de Glasfaseroptik, woför he 2009 mit den Nobelpries för Physik ehrt wurr. 

 Leven un Wark 
He hett in England studeert un mit uttekent Spood afslooten. 1965 kreeg he an dat  Imperial College London sien Doktertitel (Ph. D.). Dornah gung Kao to de Standard Telecommunication Laboratories vun ITT in Harlow (Essex), wo he Director of Engineering wurr un an de Optische Nahrichtenöverdragen middels Infrarot forschen dee. Dor hett he mit George Alfred Hockham up dat Rebeet vun de Telekommunikatschoon över  Glasfasern arbeit, wobi he eerstmals Luchtsignale as Daten över Leiter ut Glas överdroog. Dorbi stell Kao fast, dat de hooch Informatschonsverluste nich dör elektronische Probleme, sonnern dör Verunreinigen in de Glasfaser bedingt sünd.C. K. Kao und G. A. Hockham: Dielectric-fibre surface waveguides for optical frequencies. In: Proceedings IEE 113, 1966, S. 1151–1158. He hett 1966 vörslahn, Glasfasern as düüken Överdragensmedium to nehmen, wenn dat mögelk weer, de Verluste vun 1000 dB/km up 20 dB/km to senken. In' Harvst 1970 harr Corning Glass Works disse Grenz mit 17 dB/km dörbraken.

Later wurr Kao Vice-Chancellor an de Chinesische Universität Hongkong. 1996 gung he in den Ruhestand.

An' 6. Oktober 2009 wurr hüm, tosommen mit Willard Sterling Boyle un George Elwood Smith, de Nobelpries för Physik „för sien bahnbreeken Spood up dat Rebeet vun de Luchtleitung middels Faseroptik för optische Kommunikatschoon“ tospraaken.

 Borns 
 Dagny Lüdemann, Sven Stockrahm, Alina Schadwinkel: Nobelpreis für die Forschung zur schnellen Datenübertragung. In: Zeit-Online.  6. Oktober 2009, afropen an' 6. Oktober 2009.

 Weblenken 

 Die Pressemitteilung des Nobelkomitees (engelsch)
 Utführlich Interview mit Charls Kuen Kao van 2008 (engelsch)

 Enkeld Nahwiesen 

Kategorie:Mann
Kategorie:Börger von China
Kategorie:Börger von Grootbritannien
Kategorie:Börger von de USA
Kategorie:Physiker
Kategorie:Nobelpriesdräger (Physik)
Kategorie:Boren 1933
Kategorie:Storven 2018